Toni Häppölä

Toni Petteri HäppöläUrheilukouluun saapumiserässä I / 2002 hyväksytyt Mil.fi (s. 9. huhtikuuta 1981 Helsinki) on suomalainen entinen jääkiekkoilija.

 Ura 
Häppölä aloitti jääkiekon pelaamisen Calle Branderin kiekkokoulussa ja pelasi HIFK:n junioreissa koko juniori-ikänsä Juho Kolehmaisen rinnalla. Häppölä pelasi ensimmäiset liigaottelunsa keväällä 2001 HIFK:n paidassa.http://www.jatkoaika.com/smliiga.php?pelaaja=2224  Tulokaskaudellaan 2001–2002 Häppölä teki HIFK:ssa 12 maalia, ja oli ehdokkaana SM-liigan vuoden tulokas -palkinnon saajaksi. Kausi 2004–2005 meni hänen osaltaan huonosti loukkaantumisen takia. Kolehmainen kuitenkin jatkoi pisteiden tehtailua.

Häppölä siirtyi kesällä 2006 ykköskentän keskushyökkääjäksi Porin Ässiin http://www.jatkoaika.com/smliiga.php?sivu=uutiset&id=5657 ja pelasikin koko kauden muutamaa ottelua lukuun ottamatta. Häppölä pelasi Ässissä lähes kaksi kautta. Kauden 2007–2008 loppupuolella hän kuitenkin siirtyi loppukaudeksi Sveitsin liigan HC Luganoon.http://www.jatkoaika.com/smliiga.php?sivu=uutiset&id=7949

Kovasti kauteen 2008–2009 panostanut KalPa hankki Häppölän kahden vuoden sopimuksella kesällä 2008.http://www.jatkoaika.com/smliiga.php?sivu=uutiset&id=8123 Häppölä ei kuitenkaan onnistunut KalPassa ja hän siirtyi kesken kauden Bluesiin. Kauden jälkeen hän teki Bluesin kanssa sopimuksen, joka ulottui kauden 2009–2010 loppuun. Vähäisen peliajan takia Häppölä siirtyi kuitenkin kesken kauden Hämeenlinnaan ja HPK:n paitaan.http://www.jatkoaika.com/smliiga.php?sivu=uutiset&id=9172 Kauden päätteeksi joukkue voitti hopeaa. Kaudella 2010–2011 Häppölä pelasi vain yhden ottelun loukkaantumisen vuoksi ja keväällä 2011 hän ilmoitti lopettavansa pelaajauransa.

Häppölä kuitenkin päätti jatkaa jääkiekkoilua vielä II-divisioonassa Bewe Sportin riveissä kaudella 2011–2012.Liuta entisiä liigatähtiä yrittää nostaa Bewen Mestikseen Iltalehti.fi Kaudella 2012–2013 Häppölä pelasi vielä kuusi ottelua Viikingeissä II-divisioonassa.

 Maajoukkue 
Häppölä on pelannut myös maajoukkueessa neljä ottelua, joissa hän on tehnyt tehopisteet 2+2 ja ottanut 2 rangaistusminuuttia.Tyni, K: "Hannu Aravirta - Leijonan osa", sivu 265. Kurri Productions OY, 2003

 Muuta 
Häppölä on kaukalopalloilija Sami Häppölän pikkuveli. Häppölän lempinimi "Luigi" perustuu hänen Luigi-pelihahmoa muistuttavaan ulkonäköönsä. Nimen antoi Helsingin jäähallin kuuluttaja Häppölän pelatessa HIFK:ssa vuosina 2000–2006 koska kuuluttajan mukaan Häppölä näyttää italialaiselta. Kuuluttaja kuulutti HIFK:n kotipelissä 2003–2004 kun Häppölä teki maalin seuraavasti: Maalintekijä "italian ori" Toni Luigi Häppölä. Ja näin lempinimi Luigi sai alkunsa.

Häppölä osallistui vuoden 2011 Talent Suomi -kilpailuun ja The Voice of Finland -laulukilpailuun helmikuussa 2013, muttei päässyt karsintoja pidemmälle. Hän oli myös oli mukana Splash!-viihdeohjelmassa keväällä 2013. Häppölä on tehnyt UrhoTV:n toimittajan Iiro Harjulan kanssa UrhoTV:lle minisarjan nimeltä Hokihemmot – Itä-rannikolla sekä Hokihemmot Venäjällä.

Pelaajauransa jälkeen Häppölä on työskennellyt Alexandria Pankkiiriliikkeessä sijoitusneuvojana. Hän toimii myös Vuosaaren Viikinkien päävalmentajana. Lisäksi hän on toiminut Ilta-Sanomissa jääkiekkoanalyytikkona. Aikaisemmin hän toimi myös kiinteistönvälittäjänä sekä urheiluselostajana ja -kommentaattorina. Häppölän haaveena on tehdä oma levy.

Häppölä oli naimisissa Saara Maria Häppölän kanssa vuosina 2015–2020. 

Tilastot
 2000–01 HIFK SM-liiga 2 0 0 0 0 2 0 0 0 0 2001–02 HIFK SM-liiga 54 12 9 21 22 – – – – – 2002–03 HIFK SM-liiga 54 6 9 15 20 4 0 2 2 2 2003–04 HIFK SM-liiga 51 13 12 25 28 13 0 1 1 0 2004–05 HIFK SM-liiga 23 1 1 2 8 4 0 0 0 25 2005–06 HIFK SM-liiga 56 15 10 25 40 7 4 1 5 2 2006–07 Ässät SM-liiga 50 10 27 37 103 – – – – – 2007–08 Ässät SM-liiga 40 14 14 28 6 – – – – –  HC Lugano Nationalliga A 7 3 4 7 2 – – – – – 2008–09 KalPa SM-liiga 34 5 5 10 20 – – – – –  Blues SM-liiga 23 5 5 10 34 14 1 2 3 8 2009–10 Blues SM-liiga 17 3 1 4 12 – – – – –  HPK SM-liiga 16 1 5 6 10 17 1 1 2 8 2010–11 HPK SM-liiga 1 1 0 1 0 – – – – – SM-liiga Yhteensä 421 86 98 184 303 61 6 7 13 45

 Lähteet 

 Aiheesta muualla 



Luokka:Suomalaiset jääkiekkoilijat
Luokka:Vuonna 1981 syntyneet
Luokka:Elävät henkilöt